Nvidia Tegra

Nvidia Tegra je systém na čipe vyvinutý spoločnosťou Nvidia používajúci procesory ARM pre mobilné zariadenia, ako sú napríklad smartfóny, PDA a MID. Tegra je "počítač na čipe", ktorý integruje CPU, GPU, severný mostík, južný mostík a radič pamäte do jediného balenia.

Medzi prvé notifikované modely boli Tegra APX 2500, Tegra APX 2600, Tegra 600 a Tegra 650. APX 2500 bol prvýkrát oznámený dňa 12. februára 2008, APX 2600 bol ohlásený vo februári 2009. Séria APX bola určená pre použitie v smartfónoch, rad 600 a 650 pre smartbooky a MID zariadenia. Medzi prvé výrobky požívajúce Tegra patril napríklad prehrávač Zune HD, Samsung M1 alebo Microsoft Kin.

Dňa 9. septembra 2008 spoločnosti Nvidia a Opera Software oznámili, že vytvoria verziu prehliadača Opera 9.5 optimalizovanú pre Tegra s Windows Mobile a Windows CE. Na kongrese Mobile World Congress 2009 bol spoločnosťou Nvidia predstavený port systému Android pre Tegra.

7. januára 2010 spoločnosť Nvidia predstavila na kongrese Consumer Electronics Show Tegra 2, hlavným podporovaným systémom bol stále Android.

15. februára 2011 Nvidia predstavila na kongrese Mobile World Congress nástupcu s kódovým názvom Kal-El, neskôr premenovaného na Tegra 3.

Špecifikácia

Prvá generácia

Tegra APX 2500 
 Procesor: ARM11 600MHz MPCore (pôvodne Geforce ULV)
 Pamäť: NAND flash, DDR Mobile alebo NOR
 Grafika: Image Procesor [FWVGA 864 * 480 pixelov]
 Podpora fotoaparátov s rozlíšením až 12 Mpixelov
 LCD radič podporuje rozlíšenie až 1280x1050 
 Úložisko: IDE pre SSD
 Video kodeky: Dekódovanie až 720p H.264 & VC-1 
 GeForce ULV zahŕňa podporu OpenGL ES 2.0, Direct3D Mobile, a programovateľné shadery
 Výstup: HDMI, VGA, kompozitný, S-Video, stereo jack, USB
 USB On-the-Go

Tegra APX 2600 
 Zvýšená NAND flash pamäť

Tegra 600 
 Cielená pre segment GPS a automobily
 Procesor: ARM11 650MHz MPCore
 Pamäť: DDR s nízkym odberom (166MHz)
 SXGA, HDMI, USB, stereo jack
 HD kamera 720p

Tegra 650 
 Cielená pre vreckové zariadenia a notebooky
 Procesor: ARM11 750MHz MPCore
 Pamäť: DDR s nízkym odberom (200MHz)
 Funkcie pre spracovanie HD obrazu pre pokročilé digitálne fotoaparáty a videokamery
 Displej: podpora 1080p / 24 HDMI v1.3, WSXGA + LCD a CRT, a NTSC / PAL TV-Out
 Priama podpora WiFi, diskov, klávesníc, myší a ďalších periférií

Tegra 2 

Druhá generácia Tegra bola tvorená procesorom s dvojicou jadier architektúry ARM Cortex-A9 MPCore (však bez podpory pokročilých SIMD inštrukcií - NEON), vysoko úsporným (Ultra Low Power - ATM) GPU GeForce GPU so 4 pixel shadermi a 4 vertex shadermi, 32-bitovým jednokanálovým pamäťovým radičom s podporou ako pamäťou LPDDR2-600 tak aj DDR2-667, ďalej s 32KB / 32KB L1 cache pre každé jadro a zdieľanú 1 MB L2 cache. Taktiež existuje verzia s podporou 3D displejov, ktorá disponuje vyššie taktovaným CPU a GPU.

Tegra 3 
Tegra 3 (kódový názov "Kal-El") je v zásade SoC so štvorjadrovým CPU, ktorý navyše obsahuje piate sprievodné jadro. Rovnako ako hlavné jadra je taktiež architektúry Cortex-A9, ale je vyrábané špeciálnym procesom, vďaka ktorému pri nízkych frekvenciách jadra vyžaduje oveľa menej energie, avšak neškáluje príliš dobre pri vysokých frekvenciách - teda beží na frekvencii iba 500 MHz. Jeho účelom je zníženie energetických nárokov pri prevádzke nenáročnom na výkon procesora, napríklad počas pohotovostného stavu. Tegra 3 oproti predchodcovi už podporuje SIMD inštrukcie. GPU v Tegra 3 je evolúciou GPU v Tegra 2 GPU, s dvojnásobkom jednotiek pixel shaderov (8 oproti 4) a vyššou taktovacou frekvenciou. Zvláda výstup do rozlíšenia 2560×1600 a podporuje dekódovanie kodekov MPEG-4 AVC/H.264, VC1-AP a DivX 5/6 až do rozlíšenia 1080p. Tegra 3 bola vypustená na trh 9. novembra 2011.

Tegra 4 
Tegra 4 (kódový názov "Wayne") je SoC riešenie vyrobené v TSMC a navrhnuté hlavne pre mobilné telefóny a tablety postavené na platforme Android a Windows RT. CPU časť pozostáva zo štyroch jadier Cortex-A15 ktoré majú maximálnu frekvenciu 1900 MHz a piateho jadra ktoré je určené na nenáročné účely kvôli úspore batérie. Táto "úsporná" funkcia však funguje iba na platforme Android, na Windows RT sú permanentne aktívne všetky štyri výkonné jadrá. Grafická časť pozostáva zo 72-jadrovej GPU ktoré sa však stále delia len na vertex a pixel shadery (Nemá programovateľné CUDA jadrá). Video engine bol oproti predošlej generácií rozšírený o podporu 1440p VP8 a H.264 HP enkódovanie a dekódovanie. Niektoré modely podporujú USB 3.0, všetky modely majú podporu úložiska E.MMC 4.5.

Referencie

Externé odkazy 
 Oficiálne stránky Tegra APX
 NVIDIA Tegra FAQ

Zdroj 

Hardvér
NVIDIA
Architektúra ARM